I samiske språk har substantiv og personlige pronomen ikke genus. betyr både «han» og «hun». De samiske språkene har ikke bøyningsklasser, men stammeklasser. På norsk er det umulig å vite ut fra ordroten at «grine» heter «grein» i preteritum, mens «kline» heter «klinte». I samisk gir derimot ordroten informasjon om bøyningsformene. Nektelse blir i samisk uttrykt med et eget negasjonsverb der norsk har et adverb (ikke). I nektende setninger er det nektingsverbet som bøyes i person og tall, mens hovedverbet står ubøyd. Samisk har lokalkasus som erstatter adverb i norsk. I («Jeg drar til Oslo») og («Jeg kommer fra Oslo») er det kasusendelsene som forteller at Oslo er adverbial i setningen og hvilket forhold som uttrykkes.